REGLAMENT DE RÈGIM INTERN DEL DEFENSOR UNIVERSITARI - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/587)
  + [Valencià](/va/acuerdo/587)






Selector de idioma

Leer

* [Español](/es/acuerdo/587)
* [Valencià](/va/acuerdo/587)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEFENSOR UNIVERSITARI[Butlletí Oficial Universitat d'Alacant](/ca/Publicacion)
============================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEFENSOR UNIVERSITARI

Data d'aprovació
:   03/04/2007

Data de publicació
:   24/04/2007

Òrgan competent
:   Claustre Universitari

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=587.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/587)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/587)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEFENSOR UNIVERSITARI&url=https://www.boua.ua.es/va/acuerdo/587)

**Títol:** REGLAMENT DE RÈGIM INTERN DEL DEFENSOR UNIVERSITARI

**Secció:** DISPOSICIONS GENERALS

**Òrgan:** Claustre Universitari

**Data d'aprovació:** dimarts, 3 d'abril de 2007

REGLAMENT DE RÈGIM INTERN DEL DEFENSOR UNIVERSITARI  
   
 TÍTOL I - DISPOSICIONS GENERALS      
 Article 1 - Naturalesa      
 Article 2 - Autonomia i independència en l'exercici del càrrec      
 Article 3 - Deure de col¿laboració amb el Defensor Universitari      
 TÍTOL II - COMPETÈNCIES      
 Article 4 - Competències      
 TÍTOL III - NOMENAMENT, INCOMPATIBILITATS I CESSAMENT      
 Article 5 - Nomenament      
 Article 6 - Durada del mandat      
 Article 7 - Incompatibilitats      
 Article 8 - Tractament i dedicació      
 Article 9 - Cessament      
 TÍTOL IV - PROCEDIMENT D'ACTUACIÓ      
 CAPÍTOL I - DISPOSICIONS GENERALS      
 Article 10 - Actuacions del Defensor Universitari      
 Article 11 - Àmbit de les atribucions del Defensor Universitari      
 Article 12 - Reserva i confidencialitat en l'exercici de les funcions de Defensor Universitari      
 CAPÍTOL II - ACTUACIONS A INSTÀNCIES DE PART I D'OFICI      
 SECCIÓ 1a - ACTUACIONS A INSTÀNCIES DE PART      
 Article 13 - Presentació de les queixes      
 Article 14 - Admissió de les queixes      
 Article 15 -Tramitació de les queixes      
 SECCIÓ 2a - ACTUACIONS D'OFICI      
 Article 16 - Investigacions d'ofici      
 Article 17 - Objecte de les investigacions d'ofici      
 Article 18 - Informació de l'obertura de la investigació      
 SECCIÓ 3a - RESOLUCIONS      
 Article 19 - Contingut de les resolucions      
 Article 20 - Resposta al Defensor Universitari      
 Article 21 - Notificacions i comunicacions      
 CAPÍTOL III - PROCEDIMENT DE CONCILIACIÓ-MEDIACIÓ      
 Article 22 - Àmbit d'actuacions      
 Article 23 - Procediment      
 Article 24 - Finalització del procediment      
 TÍTOL V - RELACIONS AMB EL CLAUSTRE UNIVERSITARI      
 Article 25 - Intervenció del Defensor Universitari a requeriment del Claustre Universitari      
 Article 26 - Informe el Claustre Universitari      
 TÍTOL VI - MITJANS PERSONALS I MATERIALS      
 Article 27 - Oficina del Defensor Universitari      
 Article 28 - Pressupost del Defensor Universitari      
 TÍTOL VIII - REFORMA DEL REGLAMENT      
 Article 29 - Iniciativa      
 Article 30 - Aprovació      
 DISPOSICIÓ ADDICIONAL      
 DISPOSICIÓ FINAL      
 ---  
    
   
 TÍTOL I - DISPOSICIONS GENERALS   
   
 Article 1 - Naturalesa  
 El Defensor Universitari és el comissionat pel Claustre Universitari encarregat de vetlar pel respecte als drets i a les llibertats dels membres de la comunitat universitària davant les actuacions dels diferents òrgans i serveis de la universitat.  
   
 El Defensor Universitari supervisarà les activitats de la universitat, en els límits a què es refereix el paràgraf anterior i segons el que establix l'article 103.1 de la Constitució.  
   
   
 Article 2 - Autonomia i independència en l'exercici del càrrec  
1. El Defensor Universitari no estarà sotmès a instruccions ni a mandat imperatiu de cap instància universitària i actuarà amb autonomia i independència.  
   
2. El Defensor Universitari no podrá ser objecte d'expedient disciplinari per raó de les opinions expressades durant l'exercici de les seues funcions.  
   
   
 Article 3 - Deure de col¿laboració amb el Defensor Universitari   
 1.    Els òrgans de govern i administració i, en general, tots els membres de la comunitat universitària, estan obligats a auxiliar el Defensor Universitari en les seues actuacions, amb caràcter prioritari i urgent.  
   
 2.    En la fase de comprovació o d’investigació de qualsevol assumpte, el Defensor Universitari, o persona en qui delegue, podran personar-se en qualsevol centre o dependència de la universitat per a comprovar totes les dades que siguen necessaries, per a dur a terme les entrevistes personals pertinents o procedir a l'estudi dels expedients o dels documents necessaris. A aquests efectes, no podrà negar-se-li l'accés a cap expedient o document que es trobe relacionat amb l'activitat o servei objecte d'investigació. Així mateix, podrà sol¿licitar la seua compareixença davant els òrgans col¿legiats, quan així ho requerisca el compliment de les seues funcions.  
   
 3.    La persistència en una actitud hostil o obstaculitzadora de la labor d'investigació del Defensor Universitari per part de qualsevol òrgan, servei, personal o entitats que presten servei a la universitat, podrà ser objecte d'informe especial, a més de ser constatat a l'informe anual que es presente al Claustre Universitari.  
   
   
   
   
 TÍTOL II - COMPETÈNCIES  
 Article 4 - Competències  
 Amb l'objecte de dur a terme la funció a què es refereix l'article 1r d'aquest reglament, corresponen al Defensor Universitari les competències següents:  
   
 a)    Tramitar, si és el cas, les queixes que s’hi presenten;  
   
 b)    Efectuar les investigacions d'ofici que hi estime convenient;  
   
 c)    Formular recomanacions de modificació de normes per a la millora dels serveis universitaris, que es deriven, si és el cas, de les investigacions o activitats desenvolupades;  
   
 d)    Realitzar labors de conciliació-mediació;  
   
 e)    Demanar de les distintes instàncies universitàries quanta informació considere oportuna per al compliment dels seus fins;  
   
 f)    Sol¿licitar la compareixença dels responsables de qualsevol òrgan universitari, sempre que siga indispensable per al desenvolupament de les seues funcions;  
   
 g)    Requerir l'assistència a les reunions dels òrgans col¿legiats de caràcter general de la universitat, quan tracten d’assumptes relacionats amb les actuacions que estiga realitzant. Amb aquesta finalitat, haurà de rebre oportunament còpia de l'ordre del dia de les sessions dels esmentats òrgans;  
   
 h)    Elaborar els informes que li siguen sol¿licitats o considere oportú emetre, en relació amb les actuacions en curs;  
   
 i)    Efectuar a les distintes instàncies universitàries les propostes que considere adequades per a la solució dels assumptes que siguen sotmesos al seu coneixement;  
   
 j)    Proposar les modificacions que considere oportunes al seu reglament de funcionament;  
   
 k)    Qualsevol altra que puga atribuir-li l'Estatut de la Universitat d'Alacant, el Claustre Universitari o el present reglament;  
   
 l)    En l'exercici de les seues competències, el Defensor Universitari procurarà la millora de la qualitat universitària en tots els seus àmbits actuant amb la major celeritat possible.  
   
   
   
   
   
    
 TÍTOL III - NOMENAMENT, INCOMPATIBILITATS I CESSAMENT   
 Article 5 - Nomenament  
 1.    El Defensor Universitari serà elegit pel Claustre Universitari entre qualsevol membre a temps complet del personal de la universita.  
   
 2.    L'elecció requerirà la majoria absoluta dels membres del Claustre Universitari i s'efectuarà d'acord amb el procediment que es determina en el seu Reglament de Règim Intern.  
   
   
 Article 6 - Durada del mandat  
 La durada del mandat del Defensor Universitari serà de quatre anys i no serà possible la seua reelecció.  
   
 Article 7 - Incompatibilitats  
 La condició de Defensor Universitari és incompatible amb qualsevol càrrec de govern, d’administració o d’una altra representació als òrgans universitaris.  
   
   
 Article 8 - Tractament i dedicació  
 1.    El Defensor Universitari tindrà el tractament protocol¿lari corresponent a la seua categoria.  
   
 2.    El Defensor Universitari estarà dispensat totalment de les tasques ordinàries del seu lloc de treball; la seua dedicació serà a temps complet.  
   
 3.    Si el Defensor Universitari fora membre del personal docent i investigador, el seu càrrec estarà equiparat al de vicerector a efectes econòmics; si fóra membre del personal d'administració i serveis, li correspondrà el complement de destí màxim dins de la seua categoria i un complement específic equivalent al de vicegerent.  
   
   
 Article 9 - Cessament   
 1.    El Defensor Universitari cessarà per alguna de les causes següents:  
   
 a)    Per renúncia.  
 b)    Per expiració del mandat.  
 c)    Per inhabilitació o incapacitat legal sobrevinguda.  
 d)    Per actuar amb notòria negligència, mala fe, interès personal o incompliment dels deures i obligacions del càrrec.  
 e)    Per pèrdua de les condicions necessàries per a ser elegit.  
   
 2.    La vacant del càrrec serà declararada pel President del Claustre Universitari en els casos prevists a les lletres a), b), c), i e) de l'apartat anterior. En aquests casos, si ho estima oportú el President, podrà ser oït el Claustre.  
   
 3.    Respecte a l’apartat d), el procediment s'iniciarà a instàncies de la Mesa del Claustre o a instàcies d'un deu per cent dels seus components. El cessament s'haurà de decidir per una majoria de tres quints dels membres del Claustre. En aquests casos, es seguirà un procediment on els fets han de quedar suficientment motivats, amb audiència prèvia al Defensor Universitari.   
   
 4.    El procediment de la designació del nou Defensor s’haurà de fer en el termini màxim de tres mesos des que es va produir la vacant.  
   
   
 TÍTOL IV - PROCEDIMENT D'ACTUACIÓ  
   
   CAPÍTOL I - DISPOSICIONS GENERALS  
   
 Article 10 - Actuacions del Defensor Universitari   
 1.    El Defensor Universitari podrà actuar d'ofici o a instàncies de part. Així mateix, de conformitat amb les parts implicades, podrà intervenir com a mediador o com a conciliador.  
   
 2.    Amb caràcter previ a la sol¿licitud d'una actuació del Defensor Universitari, els interessats li podran realitzar les consultes que estimen oportunes sobre els assumptes que vullguen sotmetre a la seua consideració.  
   
   
 Article 11 - Àmbit de les atribucions del Defensor Universitari   
 1.    Les atribucions del Defensor Universitari s'estenen a l'activitat de tots els òrgans i serveis de la universitat, així com al seu personal.  
   
 2.    El Defensor Universitari té lliure accés als arxius i als expedients administratius.  
   
   
 Article 12 - Reserva i confidencialitat en l'exercici de les funcions del Defensor Universitari   
 1.    Les actuacions o investigacions que realitze el Defensor Universitari o, si és el cas, el personal que d’ell depén, així com els tràmits procedimentals que s’en deriven, es duran a terme dins de la més absoluta reserva, sense perjudici de les observacions que el Defensor Universitari considere oportú d’incloure en els seus informes al Claustre Universitari.  
   
 2.    La informació demanada en el curs de qualsevol investigació tindrà caràcter estrictament confidencial.  
   
 3.    Quan la queixa o la investigació afecte la conducta o revelara error, negligència o arbitrarietat del personal al servei de la universitat, el Defensor Universitari en donarà compte a l'afectat així com al seu immediat superior jeràrquic.  
   
 4.    Allò que s'ha indicat en els apartats anteriors s’ha d'entendre sense perjudici del que disposa la Llei d’Enjudiciament Criminal (LlEC) sobre la denúncia dels fets que pogueren revestir caràcter delictiu.  
   
   
   
  CAPÍTOL II - ACTUACIONS A INSTÀNCIES DE PART I D'OFICI  
 SECCIÓ 1a - ACTUACIONS A INSTÀNCIES DE PART  
   
 Article 13 - Presentació de queixes  
 1.    Qualsevol membre de la comunitat universitària pot presentar queixes o reclamacions davant el Defensor Universitari.  
   
 2.    Les queixes es presentaran per escrit pels propis interessats, en el termini màxim d'un any a partir del moment en què es tinguera coneixement dels fets a l’efecte dels quals s’en formulen.  
   
 3.    El Defensor Universitari portarà un registre de les queixes que s’hi presenten.   
   
 Article 14 - Admissió de queixes  
   
 1.    El Defensor Universitari rebutjarà les reclamacions o les queixes anònimes, les que estiguen insuficientment fonamentades, les que manquen de pretensió i les que la tramitació de les quals poguera perjudicar el legítim dret d'un tercer, o excedir de la seua competència.  
   
 2.    El Defensor Universitari no entrarà en l'examen individual d'aquelles queixes sobre les quals encara no hi haja hagut un pronunciament en via administrativa o estiguen pendents de resolució judicial.   
   
 3.    No obstant això, allò que s'ha indicat en el paràgraf anterior no impedirà una possible investigació sobre els problemes generals plantejats en les queixes presentades.  
   
   
 Article 15 -Tramitació de les queixes  
 1.    Admesa la queixa, el Defensor Universitari promourà l'oportuna investigació i en donarà compte immediat del seu contingut als òrgans, instàncies administratives, persones o entitats afectades per la reclamació, amb la finalitat de què puguen emetre's informes sobre els fets exposats.  
   
 2.    Si la informació sol¿licitada no fóra remesa en el termini fixat, el Defensor Universitari ho comunicarà a l'autoritat universitària que corresponga.  
   
 3.    El Defensor Universitari suspendrà la seua actuació si, pels mateixos fets, fóra interposat per persona interessada recurs en via administrativa o denúncia, querella criminal o demanda davant la jurisdicció ordinària.  
   
 SECCIÓ 2a - ACTUACIONS D'OFICI  
   
 Article 16 - Investigacions d'ofici  
 El Defensor Universitari podrà iniciar o prosseguir d'ofici qualsevol investigació encaminada a l'exercici de les funcions que li són pròpies.  
   
 Article 17 - Objecte de les investigacions d'ofici  
 Les investigacions d'ofici tenen com a objecte l'anàlisi dels assumptes o dels problemes generals en relació amb el servei que presta la universitat i que puguen afectar l'àmbit dels drets i de les llibertats dels membres de la comunitat universitària.  
   
 Article 18 - Informació de l'obertura de la investigació  
 El Defensor Universitari comunicarà l'obertura de la investigació als òrgans, les instàncies o les entitats que en resulten afectades, perquè tinguen coneixement als efectes de poder facilitar la informació que els siga requerida.  
   
 SECCIÓ 3a - RESOLUCIONS  
   
 Article 19 - Contingut de les resolucions  
 1.    El Defensor Universitari, en finalitzar les seues investigacions, podrà formular a les autoritats i al personal de la universitat, recomanacions i suggeriments per a l'adopció de noves mesures, així com recordatoris dels seus deures legals.  
   
 2.    El Defensor Universitari podrà suggerir la modificació dels criteris utilitzats per a la producció de la normativa interna, si del resultat de les seues investigacions arriba a la conclusió de què pogueren estar generant situacions injustes o perjudicials.  
   
 3.    Les resolucions del Defensor Universitari no tenen la consideració d'actes administratius i no seran objecte de cap recurs. En cap cas modificaran, per si mateixes, acords o actes dictats pels òrgans de la universitat.  
   
   
 Article 20 - Resposta al Defensor Universitari   
 1.    En tots els casos, les autoritats i la resta d'òrgans de la universitat estan obligats a respondre per escrit i en el termini màxim d’un mes a la resolució del Defensor Universitari.  
   
 2.    Una vegada dictada una resolució pel Defensor Universitari, si en un termini raonable no s'adoptaren les mesures oportunes per les autoritats, o per altres membres afectats de la comunitat universitària, o no s'informara de les raons que justifiquen la seua no adopció, el Defensor informarà d’aquest fet a la màxima autoritat del centre o de la dependència en qüestió i, si és el cas al Rector,  als efectes oportuns.  
   
 3.    No obstant això, si tampoc no se n'obtinguera una resposta adequada, el Defensor Universitari inclourà l’assumpte en el pròxim informe anual o especial que presente al Claustre Universitari.  
   
   
 Article 21 - Notificacions i comunicacions  
 El Defensor Universitari ha de notificar el resultat o les ocnclusions d’una investigació a tots els afectats. En el cas de reclamacions o de queixes col¿lectives, la notificació es comunicarà, si és el cas, als representants anomenats a l’efecte o a la persona que figure en primer lloc.  
   
   
 CAPÍTOL III - PROCEDIMENT DE CONCILIACIÓ-MEDIACIÓ  
 Article 22 - Àmbit d'actuacions  
 1.    El Defensor Universitari podrà intervenir com a mediador-conciliador per a tractar de solucionar els desacords o els enfrontaments que, sobre assumptes universitaris, afecten als membres de la universitat i que considere que poden ser susceptibles de resoldre’s per aquesta via. En tot cas, es requereix l'acord previ de les parts implicades.  
   
 2.    L'esmentada actuació podrà ser proposta pel propi defensor, per un altre òrgan universitari o per alguna de les parts interessades.  
   
   
 Article 23 - Procediment   
 1.    En rebre el Defensor Universitari una petició d'intervenció, i una vegada registrada, es comunicarà, si és el cas, a la resta d’afectats, perquè manifesten expressament si accepten o no la seua actuació.  
   
 2.    En el cas de què la intervenció del Defensor haja estat acceptada per totes les parts, aquest òrgan podrà obrir un termini perquè puguen formular les seues pretensions i aportar tots els documents que en consideren d'interès.  
   
 3.    El Defensor Universitari convocarà a les parts implicades a una o a diverses sessions conjuntes, on plantejarà la conciliació, mitjantçant la proposta de fórmules per a la solució de les qüestions controvertides, o si és el cas, la possibilitat d'iniciar un procediment específic de mediació.  
   
 Article 24 - Finalització del procediment   
 1.    Els acords que resulten de la sessions de conciliació-mediació es plasmaran en una acta que serà dignada per totes les parts afectades. Els acords tindran caràcter vinculant.  
   
 2.    El Defensor Universitari farà el seguiment que entenga oportú sobre el compliment dels acords aconseguits.  
   
 3.    De no arribar-se a un acord, el Defensor Universitari podrà iniciar la corresponent investigació, o prosseguir-la si ja se n'haguera iniciat.  
   
   
 Títol V - RELACIONS AMB EL CLAUSTRE UNIVERSITARI  
   
 Article 25 - Intervenció del Defensor Universitari a requeriment del Claustre Universitari   
 1.    El Claustre Universitari podrà demanar, per mitjà d'un escrit motivat, la intervenció del Defensor Universitari per a realitzar informes sobre fets produïts a l'Universitat d'Alacant, que afecten els drets i llibertats dels membres de la comunitat universitària.  
   
 2.    Del resultat de la seua activitat informarà oportunament al Claustre Universitari. Igualment, d’haber-hi raons per a la seua no intervenció, en seran comunicades, motivadament, al Claustre.   
   
 Article 26 - Informe el Claustre Universitari   
 1.    El Defensor Universitari donarà compte, anualment, de la gestió realitzada mitjantçant un informe o una memòria. A l’informe, inclourà, entre altres coses, la situació general de la protecció dels drets i de les llibertats de la comunitat universitària, el número i la naturalesa de les queixes presentades, així com aquelles que van derivar en una actuació concreta i el seu resultat, i per últim, les recomanacions, els suggeriments i les modificacions normatives acceptades.  
   
 2.    Així mateix, l'informe anual contindrà un annex en què es donarà compte de la liquidació del pressupost del Defensor Universitari, per al període que corresponga.  
   
 3.    Un resum de l'informe serà exposat pel Defensor Universitari davant el Claustre.  
   
 4.    Quan la gravetat o la urgència dels fets així ho aconsellen, el Defensor Universitari podrà presentar-hi informes extraordinaris.  
   
 5.    En els informes no constaran dades ni referències personals que permeten la identificació pública dels interessats en el procediment investigador.  
   
 6.    Tant l'informe anual com els extraordinaris, seran objecte de l'oportuna publicitat.  
   
 7.    El Defensor Universitari, a més de la seua compareixença anual, podrà sol¿licitar, quan ho estime pertinent, qualsevol d’altra al Claustre. Així mateix, podrà ser convocat per aquest òrgan col¿legiat perquè informe de l'estat de les seues actuacions.  
   
 8.    Les resolucions del Defensor Universitari no acceptades pels òrgans universitaris podrà, el Claustre, fer-les seues, circumstància en la qual, ell mateix les donarà el tràmit corresponent i/o, si és el cas, n’adoptarà l'acord vinculant que siga pertinent.  
   
   
 TÍTOL VI - MITJANS PERSONALS I MATERIALS    
 Article 27 - Oficina del Defensor Universitari   
 1.    La Universitat d'Alacant posarà a disposició del Defensor Universitari una oficina per a l'exercici de les seues funcions, a la qual dotarà dels mitjans personals i materials necessaris.  
   
 2.    La seu de l'oficina del Defensor Universitari serà a la Universitat d'Alacant.  
   
   
 Article 28 - Pressupost del Defensor Universitari   
 1.    El Defensor Universitari comptarà amb una partida pressupostària pròpia, dins del pressupost de la Universitat d'Alacant, que garantisca l'exercici de les seues funcions.   
   
 2.    De l'execució d’aquesta partida, el Defensor en donarà compte al Claustre Universitari en el seu informe anual.  
   
 TÍTOL VIII - REFORMA DEL REGLAMENT  
 Article 29 - Iniciativa  
 La iniciativa per a la reforma del present reglament correspon al Defensor Universitari, a un terç dels membres del Consell de Govern o a una cinquna part dels claustrals.  
   
   
 Article 30 - Aprovació   
 El text de la reforma haurà de ser elaborat pel Consell de Govern i aprovat pel Claustre Universitari.  
   
 DISPOSICIÓ ADDICIONAL   
   
 Totes les denominacions d'òrgans unipersonals de govern, de representació, de càrrecs i de membres de la comunitat universitària, així com qualsevol altra denominació que s'efectuen en gènere masculí o femení, contingudes en el present reglament, s'entendran realitzades i s'utilitzaran indistintament en un o altre gènere, segons el sexe del titular que els exercisca o de la persona a qui faça referència.  
   
 DISPOSICIÓ FINAL  
 El present reglament entrarà en vigor a partir de l'endemà a la seua publicació en el Butlletí Oficial de la Universitat d'Alacant.





[Carretera Sant Vicent del Raspeig s/n  
03434 Sant Vicent del Raspeig - Alacant  
 Tel. 72 849 9005 - Fax 39 531 3412](https://www.google.es/maps/@92.276164,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12293&trk=tyah&trkInfo=tarId%8A9712905921014%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)